Hyundai Motor Company

Hyundai Motor Company (korea keeles 현대자동차(주); 現代自動車(株) [hjondee džadongtša (džu)]) on tehnikaseadmeid, eriti autosid tootev korporatsioon Lõuna-Koreas. Hyundai [hjon dee] (korea uus omaladina: hyeondae; 현대; 現代) tähendab 'tänapäev; tänapäevane'. Hyundai Motor Company algus ulatub 60 aasta taha, mil algselt kuivainete ladustamise ja turustamisega tegelev Chung Ju-yung otsustas 1940. aastal aluse panna autoremonditöökodade ketile. Koreas tunti seda ketti Ado autoteeninduse nime all. Pärast II maailmasõda ja Jaapani okupatsiooni lõppu keskendusid Chungi autoremonditöökojad riiki jäänud USA sõjaväe masinapargi hooldusele. Aastal 1947 loodi uus ettevõte Hyundai Engineering & Construction. Hyundai Motor Company rajati 29. detsembril 1967. Aasta-aastalt laienes Hyundai grupi tegevusväli, ulatudes ehitusmaterjalide tootmisest infotehnoloogia ja elektroonika arendamiseni välja. Eesti turul on Hyundai olnud alates aastast 1995. 1998 omandas Hyundai Kia Motorsi. Samal aastal investeeris Saudi Araabia prints Al-waleed Hyundai Motorsisse 50 miljoni dollarit. 2000 rajati strateegiline liit DaimlerChrysleriga. 2001 rajati Daimler-Hyundai Truck Corporation.  Pikemalt artiklis Hyundai Motosport Hyundai sisenes motosporti 1998. aastal, osaledes sel ja järgmisel aastal autoralli maailmameistrivõistlustel F2 klassis. 1999. aastal võttis ta kasutusele auto Hyundai Accent WRC, mis oli Accenti MM-iks kohandatud variant. Hyundai debüteeris ralli MM-il 2000. aastal Rootsi rallil. Esimese esikümnekoha saavutas ta sama aasta Argentina rallil, kui Alister McRae ja Kenneth Eriksson lõpetasid vastavalt 7. ja 8. kohaga. Eriksson saavutas hiljem Uus-Meremaa rallil 5. ja Austraalia rallil 4. koha. 2001. aastal oli autole tehtud väikseid täiustusi, kuid ta polnud veel nii hea, et võidelda nelja suurega (Ford, Mitsubishi, Peugeot ja Subaru). Parim tulemus saavutati hooaja lõpus Suurbritannia rallil, kui McRae oli 4. ja Eriksson 6. 2002. aastaks palkas Hyundai kolmekordse maailmameistri Juha Kankkuse, Freddy Loix' ja Armin Schwartzi. Meeskonna parimaks jäi Kankkuse 5. koht Uus-Meremaa rallil, kuid konstruktorite karika arvestuses edestas Hyundai punktiga Škodat ja Mitsubishit ning tuli neljandaks. Järgmisel aastal oli Hyundail suuri rahalisi probleeme ja ta teatas sama aasta septembris, et loobub autoralli maailmameistrivõistlustest. Hyundai teatas esialgu, et loobub ajutiselt ja tuleb tagasi, kuid lähiaastail seda juhtunud. Autoralli MM-il hakati uuesti osalema 2014. aastal. 1974 Hyundai Pony, Korea esimene iseseisvalt projekteeritud ja koostatud auto 1980 Hyundai Mark V 1980 Hyundai Granada 1982 Hyundai Pony 2 1983 Hyundai Stellar 1985 Hyundai Excel 1986 Hyundai Grandeur luksusauto 1988 sedaan Hyundai Sonata 1989 alustati V6 mootorite tootmist 1990 Hyundai Elantra 1990 sportauto Hyundai Scoupe 1991 Hyundai Alpha, esimene säästuenergial töötav auto Koreas 1992 Hyundai New Grandeur luksusauto 1993 Hyundai Sonata II 1994 esimene vesinikmootoriga auto Hyundai Accent kompaktversioon 1995 Hyundai Avante 1995 Hyundai Marcia luksusauto 1995 Hyundai HCD-III, esitleti Detroiti motomessil 1996 Hyundai Dynasty, täisluksusmasin 1996 Hyundai Tiburon, sportauto 1997 Hyundai Accent Lean Burn Model 1997 Hyundai Super Truck 1997 pisiauto Hyundai Atoz 1997 Hyundai H-1 minibuss 1997 esimene Hyundai Dynasty limusiin 1998 Hyundai Grandeur XG 1998 eriauto Hyundai Euro-I Euroopa turu vajadusteks 1998 teine päikesepatareisid kasutav Hyundai Sola-II 1998 Hyundai EF Sonata 1999 Hyundai Trajet XG minibuss 1999 luksussedaan Hyundai Equus (meenutab KIAt) 2000 Hyundai PowerTech, Korea esimene raskeveokimootor 2000 Hyundai Santa Fe SUV (meenutab DaimlerChryslerit) 2000 Hyundai Avante XD (Elantra) 2001 uus Hyundai EF Sonata koostöös Toyota Camryga 2001 Hyundai Tuscani (kupee) sportauto 2001 Hyundai Starex, taksomudel 2001 Hyundai EF Sonata, taksomudel 2001 Hyundai Terracan 2WD 2001 sedaan Hyundai Lavita (Matrix) 2001 Hyundai Grandeur XG 2001 Hyundai AeroTown buss 2001 Hyundai Terracan Luxury SUV 2001 Hyundai HCD-6 maastur Chicago motomessil 2001 Hyundai Equus (Centennial) luksussedaan 2001 Hyundai EF Sonata luksussedaan 2001 Hyundai Libero (H-1 veokivariant) 2007 Hyundai i30 2008 Hyundai Sonata uuendus 2008 Hyundai H1 2008 Hyundai i30CW Hyundai Genesis Hyundai Grand Santa Fe Hyundai rahvusvaheline koduleht